Sikkerhetsekspert advarer mot nye gisselaksjoner
Han sier at den algeriske islamisten Mokhtar Belmokhtar, som hevdes å stå bak gisselaksjonen på In Amenas-anlegget, har gitt ordre om flere kidnappinger. - I desember ga Mokhtar ut et direktiv om å kidnappe vestlige borgere. Direktivet var ment for å inspirere opprørerne i nabolandet Mali. Terrorangrepet i Algerie viser at det er ustablilt i hele regionen, sier Ranstorp til VG Nett.Sikkerhetseksperten på forsvarshøyskolen i Stockholm har fulgt gisseldramaet i Algerie fra time til time de siste to døgnene. Nå ber han vestlige selskaper om å skjerpe sikkerheten på sine anlegg i Afrika og Midt-Østen: - Statoil, BP og andre selskaper må ha tung bevæpning rundt sine anlegg fremover, og helt mye tyngre enn de har hatt til nå. De bør også ta kontakt med landets myndigheter for å ytterligere forskerke skallsikkerheten rundt sensivite anlegg, sier han. Ranstorp er ikke overrasket over at Al Qaida-ispirerte grupper nå angriper såkalte økonomiske mål som olje- og gassinstallasjoner. Inspirerer hverandre - Det har skjedd tidligere i Algerie. Også i Sinai har det vært angrep mot rørledninger som forsyner Israel med energi, og vi har sett det i Irak. Terrorgrupper inspirerer og kopierer hverandre. Avskrekking i forhold til faren for nye angrep kan være en forklaring på Algeries hensynsløse aksjon mot gisseltagerne torsdag. De ønsker å hindre en slik smitteeffekt, sier Ranstorp. Han er imidlertid veldig klar på at Algeries aksjon fremstår som uakseptabel for de vestlige landene som på forhånd hadde tryglet Algerie mot å ta hensyn til liv og helse til gislene, før eventuelle aksjoner.Ranstorp mener at Norge og de andre berørte regjeringene må be om rask tilgang til åstedet på In Amenas i den algeriske ørkenen, for å sikre dokumentasjon etter den brutale militæraksjonen som drepte flere gisler og gisseltagere. - Jeg tror det er klokt at regjeringene sammen krever tilgang for eksperter som uavhengig kan kartlegge hva som skjedde under aksjonen. Norge, Storbritannia, Japan og andre involverte land må markere at man ikke aksepterer en aksjon som tilsynelatende ikke tok noen hensyn til sivile liv, sier Magnus Ranstorp.
Statoil og andre vestlige selskaper må forberede seg på nye gisselaksjoner i tiden som kommer, ifølge den svenske sikkerhetseksperten Magnus Ranstorp.